28. 2. 87 De Europæiske Fællesskabers Tidende Nr. L 58/101 RÅDETS FORORDNING (EØF) Nr. 624/87 af 27. februar 1987 om forlængelse af gyldigheden af forordning (EØF) nr. 1707/86 om betingelser for indførsel af landbrugsprodukter med oprindelse i tredjelande som følge af ulykken på kernekraftværket i Tjernobyl RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til forslag fra Kommissionen, og ud fra følgende betragtninger : Ved Rådets forordning (EØF) nr. 1707/86 (!) er der for samtlige landbrugsprodukter, der er bestemt til menne- skeføde og som har oprindelse i tredjelande, fastsat midlertidige maksimumstoleranceværdier for radioaktivi- tet, hvis overholdelse, som medlemsstaterne skal føre kontrol med, er en forudsætning for indførslen af de pågældende produkter ; ved Rådets forordning (EØF) nr. 3020/86 (?) er gyldigheden af denne forordning blevet forlænget indtil den 28. februar 1987 ; de maksimumstoleranceværdier, der er fastsat ved forord- ning (EØF) nr. 1707/86, har vist sig at være fyldestgørende som fælles bestemmelser til sikring af forbrugernes sundhed, opretholdelse af samhandelen med tredjelande, sikring af markedets enhed og til hindring af fordrejninger i samhandelen som følge af Tjernobyl-ulyk- ken; maksimumstoleranceværdierne er fastsat midlertidigt og skal tages op til fornyet overvejelse på grundlag af så fuld- stændige videnskabelige oplysninger som muligt, således at Rådet på forslag af Kommissionen kan træffe alle egnede foranstaltninger for fremtiden ; Kommissionen har iværksat proceduren for udarbejdelse af sådanne referencetærskler for radioaktivitet i fødevarer, som er videnskabeligt begrundede, som respekterer prin- cipperne i de internationale henstillinger vedrørende strå- lingsbeskyttelse, og som stemmer overens med Fællesska- bets grundlæggende normer; proceduren kan på baggrund af det hidtige forløb ventes afsluttet i nær frem- tid; selv om de igangværende drøftelser herom under alle' omstændigheder bør fremskyndes, er det nødvendigt med en yderligere frist for bedst muligt at kunne få præciseret de væsentligste videnskabelige oplysninger ; gyldigheden af forordning (EØF) nr. 1707/86 bør derfor forlænges på ny for et begrænset tidsrum — UDSTEDT FØLGENDE FORORDNING : Artikel 1 I artikel 7 i forordning (EØF) nr. 1707/86 ændres »28. februar 1987« til »31. oktober 1987«. Artikel 2 Denne forordning træder i kraft den 1. marts 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. februar 1987. () EFT nr. L 146 af 31. 5. 1986, s. 88. () EFT nr. L 280 af 1. 10. 1986, s. 79. På Rådets vegne L. TNDEMANS Formand